ยารักษาฝ้า แบ่งเป็นประเภทใดบ้าง
ยารักษาฝ้า หรือ ยาแก้ฝ้า หรือ ยาฝ้า (Melasma medications) เป็นยาที่ใช้ยับยั้งการสร้างเม็ดสีและรอยฝ้า ซึ่งมีลักษณะเป็นผื่นราบน้ำตาลที่ใบหน้า โดยเฉพาะบริเวณที่ถูกแสงแดด เช่น แก้ม จมูก หน้าผาก คาง ปัจจุบันยังไม่มีวิธีการรักษาฝ้าให้หายขาด ดังนั้นนอกจากการรักษาด้วยยาแล้ว ผู้ป่วยควรป้องกันและหลีกเลี่ยงสาเหตุที่ทำให้เกิดฝ้า

ยารักษาฝ้า แบ่งตามประเภทของยาได้ดังนี้


1. ไฮโดรควิโนน (Hydroquinone ย่อว่า HQ)


2. ยาทากลุ่มที่เป็นอนุพันธ์ของกรดวิตามินเอหรือเรตินอยด์ (Topical retinoids) เช่น เตรทติโนอิน (Tretinoin)


3. ยาทากลุ่มคอร์ติโคสเตียรอยด์ (Corticosteroids) เช่น เดกซาเมธาโซน (Dexamethasone), ไฮโดรคอร์ติโซน (Hydrocortisone), โมเมนทาโซน (Mometasone), ฟลูโอซิโนโลน (Fluocinolone), ฟลูติคาโซน (Fluticasone), เบทาเมธาโซน (Betamethasone), คลอเบทาซอล (Clobetasol)


4. กรดอะเซเลอิค (Azelaic acid)


5. ยาสูตรผสม (Triple combination) ประกอบด้วยยา 3 ชนิดรวมกัน ได้แก่ ไฮโดรควิโนน (Hydroquinone), เตรทติโนอิน (Tretinoin) และฟลูโอซิโนโลน (Fluocinolone) ยาสูตรนี้ถูกพัฒนาขึ้นมาเพื่อเพิ่มประสิทธิภาพ ลดระยะเวลาในการรักษา และลดโอกาสเกิดอาการไม่พึงประสงค์จากยา


6. ยารักษาเสริม (Adjunctive therapies) เช่น กรดทรานเนซามิก (Tranexamic acid), กรดแอสคอร์บิกหรือวิตามินซี (Ascorbic acid), กรดซาลิไซลิก (Salicylic acid), กรดโคจิก (Kojic acid), ไนอาซินาไมด์หรือวิตามินบี 3 (Niacinamide), สารสกัดจากชะเอมเทศ (Licorice extract)
ผิวหนัง Dermatology